APSTIPRINĀTS

Daugavpils Universitātes

Studentu padomes elektroniskajā balsojumā

2022. gada 12. aprīlī

Protokols Nr. 1

**Daugavpils Universitātes Studentu padomes**

**logotipa izstrādes konkursa nolikums**

1. **Konkursa priekšmets** ir jauna Daugavpils Universitātes (turpmāk – DU) Studentu padomes (turpmāk – SP) logotipa izstrāde atbilstoši šajā nolikumā noteiktajām vizuālās identitātes prasībām.
2. **Konkursa mērķis** ir iegūt autentisku, oriģinālu, ērti lietojamu un SP reprezentējošu logotipu.
3. **Konkursa organizators** irDaugavpils Universitātes Studentu padome.
4. **Konkursa dalībnieki** irDU bakalaura, maģistra un doktora programmās studējošie.
5. **Darbu iesniegšana**
   1. Pretendenti savus darbus iesniedz elektroniski, nosūtot tos vai saiti uz tiem uz [studentupadome@du.lv](mailto:studentupadome@du.lv) līdz **2022.gada 28. aprīlim** plkst. 23:59.
   2. Katrs pretendents konkursā var iesniegt neierobežotu darbu skaitu.
   3. Darbi jāiesniedz kādā no šiem formātiem: *eps, emf, svg, png, pdf.*
   4. Darbam jāpievieno brīvi veidots apraksts, kurā izskaidrots logotipa vēstījums, un jānorāda savs vārds, uzvārds, studējošā apliecības numurs, studiju programma un studiju gads.
   5. Darbi jāiesniedz gan krāsainā, gan melnbaltā variantā.
   6. Visi iesniegtie darbi, izņemot uzvarētāja pieteikumu, paliek to autoru īpašums. Konkursa dalībnieki apliecina, ka viņiem pieder autortiesības uz iesniegtajām idejām.
   7. Pretendents var atsaukt savu piedāvājumu līdz piedāvājumu iesniegšanas termiņa beigām, rakstot atsaukuma vēstuli brīvā formā uz studentupadome@du.lv
   8. Pēc piedāvājumu iesniegšanas termiņa beigām Pretendents nevar grozīt savu piedāvājumu.
6. **Uzvarētāja noteikšana**
   1. Konkursam iesniegtos darbus vērtēs DU SP izveidota konkursa vērtēšanas žūrija.
   2. Konkursa vērtēšanas žūrija vērtē darbus un lēmumus pieņem slēgtās sēdēs.
   3. Iesniegto darbu vērtēšanas kritēriji:
      1. oriģinalitāte un radošais risinājums,
      2. vēstījums,
      3. uztveramība,
      4. praktiskā pielietojamība dažādos formātos un pielāgojamība dažādām vajadzībām.
   4. Ja žūrija nevienu no iesniegtajiem darbiem neatzīst par atbilstošu konkursa mērķim vai prasībām, uzvarētāju var nenoteikt.
7. **Konkursa uzvarētājs**
   1. Konkursa rezultātus apstiprina DU SP.
   2. Konkursa rezultāti tiek nosaukti par to paziņojot DU SP sociālajos tīklos, [www.du.lv](http://www.du.lv) un ar uzvarētāju sazinoties personīgi e-pastā.
   3. Konkursa uzvarētājs saņem naudas balvu 400,00 EUR (četri simti *euro*)apmērā, ieskaitot nodokļus.
   4. Konkursa godalgotais pretendents nodod Daugavpils Universitātei īpašumtiesības uz savu iesniegto darbu pilnā apmērā bez jebkādiem ierobežojumiem un Daugavpils Universitāte, tostarp Daugavpils Universitātes Studentu padome to var izmantot pēc saviem ieskatiem un vēlmēm.